ويليام هينرى جيتس التالت بالانجليزى: William Henry Gates III المشهور ببيل جيتس، وبيل هو اختصار لاسم وليام فى الولايات المتحدة الامريكية وهو رجل اعمال ومبرمج امريكي وأسس شركة مايكروسوفت مع بول الان سنة 1975. وهو وبيملك اكبر نصيب فردي من أسهمها. يعتبر بيل جيتس واحد من اغنى اغنياء العالم وكان الاغنى فى العالم من سنه 1995 الى 1999 باستثناء سنه 1998 كان التالت فى الترتيب ويعتبر الان الاغنى فى العالم من سنة 2014. بيل جيتس اتولد فى مدينه سياتل, ولاية واشنطن يوم 28 اكتوبر, سنة 1955. وأهله وليام جيتس وماري ماكسويل جيتس. بيل ليه اخت كبيره (كريستاني) واخت صغيره (ليبي) وابوه من اصل ايرلاندي-أسكوتلاندي (بريطاني). بيل اتربا فى عيلة لها تاريخ كبير فى الاعمال السياسيه والاعمال والخدمه الاجتماعيه. والده اشتغل محافظ وعضو فى هيئه الولايه التشريعيه, و جده كان نايب لرئيس بنك وطني, وكان محامي مشهور , امه اشتغلت ف منصب اداري فى جامعه واشنطن, وكانت عضوه معروفه فى منظمات محليه وبنوك. بان الذكاء والمهاره على بيل فى سن مبكره. و اتفوق على اصحابه فى المدرسه. اهله بعتوه مدرسه لايك سايد (Lakeside) الخاصه والمعروفه بالبيئه الاكاديميه المتميزه. وكان لده تاثير كبير فى حياة بيل ومستقبله.